# Plaques de matrícula d'Estònia

Les plaques de matrícula dels vehicles d'Estònia es componen d'un sistema alfanumèric format per tres xifres i tres lletres separades per un espai, de color negre sobre un fons blanc (111 AAA). Les dimensions i el format és el comú a la resta de plaques de la Unió Europea des del 2004, pel que també porta l'eurofranja a l'extrem esquerre amb les estrelles en cercle de la UE i el codi del país, EST.
Des de l'agost de 2019 tant les xifres com les lletres s'assignen aleatòriament.

## Altres tipus
### Vehicles especials

Per als vehicles de mida nord-americana, la placa és de la mateixa mida que les plaques dels Estats Units (305 x 152 mm o 305 x 160 mm), i es compon de dues xifres i tres lletres, la primera de les lletres és una Z per indicar que el cotxe és nord-americà de mida (per exemple, 12 ZCL). La placa és dels mateixos colors que la resta de vehicles.

### Residents estrangers

Els vehicles propietat de residents estrangers porten una placa amb caràcters negres sobre fons groc. I consta de tres xifres i tres lletres, sent les dues primeres EE.

### Remolcs

Per als remolcs, la placa es compon de tres xifres i dues lletres (per exemple, 111 AA) de color negre sobre fons blanc.

### Motocicletes

Per a les motocicletes, la placa es compon de dos xifres i dues lletres (per exemple, 11 AA) de color negre sobre fons blanc també.

### Cos Diplomàtic

Per al cos diplomàtic, les plaques es componen de dues lletres i quatre xifres de color blanc sobre un fons blau. Les dues lletres són CD (Corps Diplomatique) o AT (Attaché). Els dos primers números són el codi diplomàtic de l'estat. Els vehicles privats dels diferents ambaixadors porten plaques de matrícula amb les lletres CMD seguides de tres xifres; de nou, les dues primeres xifres són el codi diplomàtic de l'estat.

### Estat

El vehicle oficial del president de la república, porta unes plaques on es mostra l'escut d'armes de l'estat en lloc d'una combinació alfanumèrica.

## Història
### 1992-1996

Des de principis de 1992, les matrícules portaven un codi de districte, la primer de les tres lletres, però el sistema es va acabar entre 1995 i 1996. Una de les raons per treure'l podria ser que no va aportar cap informació valuosa a ARK (Centre de Registre d'Automòbils) creant massa sèries petites que condueixen a problemes de producció de plaques. Els codis de districte eren els següents:
| Lletra | Nom del comtat/ciutat | Lletra | Nom del comtat/ciutat |
| A.. i B.. | Tallinn | D.. | Viljandimaa |
| F.. | Pärnumaa | G.. | Valgamaa |
| H.. | Hiiumaa | I.. | Ida-Virumaa |
| J.. | Jõgevamaa | K.. | Saaremaa, la "K" està pel nom de la capital, Kuressaare. |
| L.. | Raplamaa | M.. | Harjumaa, exceptuant Tallin. |
| N.. | Narva ciutat. | O.. | Põlvamaa |
| P.. | Järvamaa, la "P" està pel nom de la capital, Paide. | R.. | Lääne-Virumaa, la "R" està pel nom de la capital, Rakvere. |
| S.. | Läänemaa, la "S" està pel nom de la capital, Haapsalu | T.. | Tartumaa |
| V.. | Võrumaa | | |

### Models postsoviètics

Els primers models post-soviètiques (1991) es componien de tres xifres, una etiqueta de llicència al centre de la placa i tres lletres. Les etiquetes van ser retirades a partir del maig de 2004 en adoptar-se el format de la UE.
Durant l'època soviètica es van utilitzar dos sufixos ЕА i ЭС, els quals no identificaven cap poble o ciutat específica, sinó més aviat informaven que el vehicle havia estat registrat a l'RSS d'Estònia.

## Referències

* ↑ «Mootorsõidukite ja nende haagiste registreerimisliikmesriigi tunnusmärgi tunnustamise kohta ühendusesiseses liikluses» (en estonià). EUROOPA ÜHENDUSTE TEATAJA, n. 2411/98 de 3.11.1998, 10-11-1998 [Consulta: 15 juny 2023].
* 1 2 «Estonia». Platepie.com. [Consulta: 15 juny 2023].
* ↑ «ESTONIA Current series». Europlate. Arxivat de l'original el 6 octubre 2014. [Consulta: 2 novembre 2022].

## Enllaços externs

* Europlates: License plates of Estonia (anglès)